《安乐公主移入新宅侍宴应制同用开字》
唐代·赵彦昭

云物中京晓，天人外馆开。飞桥象河汉，悬榜学蓬莱。

北阙临仙槛，南山送寿杯。一窥轮奂毕，惭恧栋梁材。

作者简介：[唐]（公元？年至七一四年后不久）字奂然，甘州张掖人。生年不详，约卒于唐玄宗开元二年后不久。少豪迈，风骨秀爽。及进士第，调南部尉。历左台监察御史。中宗时，累迁中书侍郎，同中书门下平章事。睿宗立，出为宋州刺史。后入为吏部侍郎，迁刑部尚书，封耿国公。寻贬江州别驾，卒。彦昭所作诗，《全唐诗录》存一卷，传于世。